Laugardaginn 25. nóvember verður haldið meistaranámskeið í samstarfi Tónlistarskóla Kópavogs , Garðabæjar og Hafnarfjarðar . Leiðbeinandi verður Víkingur Heiðar Ólafsson píanóleikari . Námskeiðið fer fram í sal Tónlistarskóla Garðabæjar , Kirkjulundi 11 , frá kl 13 - 18 . Tveir nemendur koma fram frá hverjum þessarra skóla . Víkingur mun fara í verkin , ræða um píanótækni , æfingatækni , tónstiga og hljóma . Allir nemendur skólanna , foreldrar og vinir eru velkomnir að hlusta og píanónemendur í mið - og framhaldsnámi eru sérstaklega hvattir til að missa ekki af þessu tækifæri . Farið verður í verk eftir Mozart , Chopin , Liszt og Glass . Kennt verður í tveimur lotum , frá kl 13 - 15 og frá kl 16 - 18 .